Boek: Die demokratiese republiek van braaiDit is jou demokratiese reg om lekker te kuier met vriende en familie om die braaivleisvuur. Daar is niks lekkerder as ‘n sappige tjoppie en wors met die sousie wat so drup-drup dat jy nie anders kan as om jou vingers af te lek nie. Dit is die belofte van Jan Braai se Demokratiese Republiek van Braai. In sy eerste boek Vuurwerke het Jan ons die basiese beginsels van braai gewys en met sy tweede boek Vuurwarm dat braai soveel meer kan wees. In Die Demokratiese Republiek van Braai deel Jan sy beste braairesepte met ons – dit is jou reg om net die beste te braai. Met Jan se uitsonderlike braairesepte vir steak, hoender, lam en nog baie meer is daar geen verskoning om ooit weer smaaklose braai voor te sit nie. Jan Scannell – beter bekend as Jan Braai – se groot passie is vleis en vleisbraai. Jan het Nasionale Braaidag eiehandig ’n jaarlikse kuier- en kosfees gemaak deur Erfenisdag nie-amptelik te herdoop tot Braaidag. Die een aktiwiteit wat alle Suid-Afrikaners saambind is immers om kos oor oop vure te kook. Uitgewer: Human & Rosseau Prys: R295.00* *Prys onderhewig aan verandering